
Naslov dokumenta
	ODLUKA O TREĆIM IZMJENAMA I DOPUNAMA ODLUKE O ZAKUPU I KUPOPRODAJI POSLOVNOG PROSTORA U VLASNIŠTVU GRADA KARLOVCA


	Stvaratelj dokumenta,
tijelo koje provodi savjetovanje
	UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM



	
Svrha dokumenta / obrazloženje
	Ovim izmjenama i dopunama Odluke će se regulirati kriteriji vezano uz određivanje bjanko zadužnice kao sredstva osiguranja naplate potraživanja, kao i propisivanje izuzeća od obveze davanja bjanko zadužnice te izuzeća od obveze davanja jamčevine.
Nadalje, regulira se i najduži rok na koji je moguće dati poslovni prostor u zakup ako je u poslovnom prostoru potrebno obaviti velike popravke, odnosno izvršiti znatna ulaganja da bi se prostor priveo namjeni, ako je prostor izgrađen u tzv. „rohbau“ sustavu ili ako se isti nalazi u III. ili IV. zoni propisanoj odredbama ove Odluke, a radi usklađenja s odredbama Zakona o zakupu i kupoprodaji poslovnog prostora.
Predloženim izmjenama i dopunama Odluke jasnije se određuje obuhvat korisne površine poslovnog prostora na način da se u istu uračunavaju i funkcionalno povezane površine na koje se ne primjenjuje odluka za zakup ili korištenje javnih površina Grada, a uvažavajući djelatnost koja će se u poslovnom prostoru obavljati. Iz dosadašnje Odluke zadržane su četiri zone grada Karlovca o kojima ovisi iznos zakupnine, kao i početna visina zakupnine obzirom na zone i korisnu površinu poslovnog prostora.



	
Datum dokumenta
	 25.5.2026.


	
– web savjetovanje: www.karlovac.hr 

	– predmetna Odluka izrađena je temeljem: Člankom 2. stavkom 7. Zakona o zakupu i kupoprodaji poslovnog prostora („Narodne novine“ broj 125/11, 64/15, 112/18 i 123/24), propisano je da jedinica lokalne samouprave općim aktom utvrđuje kriterije za određivanje visine zakupnine za poslovne prostore u svojem vlasništvu, a ovisno o djelatnosti koja će se u poslovnom prostoru obavljati.   
Članak 6. Zakona propisuje da se uvjeti i postupak davanja u zakup poslovnog prostora javnim natječajem određuju u skladu s odlukom ministra nadležnog za poslove državne imovine, županijske skupštine, Gradske skupštine Grada Zagreba odnosno gradskog ili općinskog vijeća, a kada je riječ o poslovnom prostoru koji se nalazi na nekretnini koja predstavlja javno dobro u općoj uporabi u vlasništvu Republike Hrvatske i kojom, prema posebnim propisima, upravlja pravna osoba u isključivom vlasništvu Republike Hrvatske, u skladu s aktom te pravne osobe.

	Savjetovanje s javnošću jedinice lokalne i područne samouprave provode sukladno Zakonu o pravu na pristup informacijama (“Narodne novine” br. 25/13, 85/15, 69/22). 
Savjetovanje u pravilu traje 30 dana, osim u slučajevima kada se provodi sukladno propisu kojim se uređuje postupak procjene učinaka propisa. 
 Savjetovanje s javnošću počinje 25.5.2026. godine i traje do 24.6.2026. godine.
 Primjedbe i prijedlozi na tekst Odluke o trećim izmjenama i dopunama Odluke o zakupu i kupoprodaji poslovnog prostora u vlasništvu Grada Karlovca mogu se dati na priloženom obrascu dostavom u pisarnicu Grada Karlovca ili se mogu dostaviti e-mailom na adresu: marina.pavic.crne@karlovac.hr ili marta.jurkovic@karlovac.hr najkasnije do 24.6.2026. do 24:00 sata.

	-sudionici savjetovanja za dodatne upite mogu se obratiti: Upravni odjel za imovinsko pravne poslove i upravljanje imovinom, tel: 628-234.
 







